# 1. Корпоративна информация

Консолидираният междинен финансов отчет на ВГЕ-1 ЕООД и неговите дъщерни дружества (Групата) за шестмесечния период, приключващ на 30 юни 2017 г., е одобрен за издаване от Управителите на 26 юли 2017 г.

ВГЕ-1 ЕООД (ВГЕ или Дружеството) е българско еднолично дружество с ограничена отговорност, регистрирано и установено в България, със седалище и адрес на управление бул. Патриарх Евтимий 19 Б, София 1142, България. Записаният основен капитал на Дружеството е 10 лева, изцяло платен и разпределен в 10 дяла с номинална стойност 1 лев всеки.

Дружеството е основано на 6 април 2010 г. във Варна, България. На 7 юни 2010 г. Дружеството е преобразувано от дружество с ограничена отговорност (ООД) в еднолично дружество с ограничена отговорност (ЕООД). На същата дата Дружеството става едноличен собственик на капитала на две български дружества със седалище във Варна – Шабла Енерджи ЕООД (Шабла) и Еко Ветро Енерджи ЕООД (ЕВЕ). На 2 август 2010 г. Дружеството е придобито от Юнит. През октомври 2010 г., Дружеството и неговите дъщерни дружества преместват седалището си и адреса на управление в София, бул. Патриарх Евтимий 19 Б. През август 2011 г. Дружеството придобива дяловете на друго местно дружество – ВГЕ‑2  ЕООД. Към 30 юни 2017 г., крайното дружество майка е Юнит Инвестмънтс С.А. Спф - акционерно дружество, регистрирано и съществуващо съгласно законите на Люксембург, с адрес на управление ул. Джей Еф Кенеди 44, Л-1855, Люксембург.

Групата се представлява и управлява от управителите Джем Ширин, Ерхан Озил и Ахмет Синан Калпакчьолу и упълномощените представители Озгюр Дундар и Алкин Яман.

Основната дейност на Групата е организация, управление и експлоатация на вятърни електроцентрали и проекти за алтернативна енергия от възобновяеми енергийни източници.

През 2010 г. ВГЕ-1, ЕВЕ и Шабла сключват договори с Енерго-Про Продажби АД за снабдяване с електрическа енергия. През 2017 г. и 2016 г. Групата продължава да продава електроенергия на база на сключените договори.

Към 30 юни 2017 г. Групата има един служител (31 декември 2016 г.: един служител).

**Дъщерни дружества на ВГЕ-1 ЕООД**

**Шабла Енерджи ЕООД**

Шабла Енерджи ЕООД (Шабла) е българско еднолично дружество с ограничена отговорност, регистрирано и установено в България, със седалище и адрес на управление бул. Патриарх Евтимий 19 Б, София 1142, България. Записаният основен капитал на Дружеството е 5 хиляди лева, изцяло платен и разпределен в 500 дяла с номинална стойност 10 лева всеки.

Шабла е основано на 27 октомври 2008 г. във Варна, България. На 7 юни 2010 г. Дружеството е придобито от ВГЕ-1 и на същата дата е преобразувано от дружество с ограничена отговорност (ООД) в еднолично дружество с ограничена отговорност (ЕООД).

Шабла се представлява и управлява от управителите Джем Ширин, Ерхан Озил, Ахмет Синан Калпакчьолу и упълномощените представители Озгюн Дундар и Алкън Яман.

Основната дейност на Дружеството е организация, управление и експлоатация на вятърни електроцентрали и проекти за алтернативна енергия от възобновяеми енергийни източници.

Към 30 юни 2017 г. и 2016 г. Шабла няма служители.

**Еко Ветро Енерджи ЕООД**

Еко Ветро Енерджи ЕООД (ЕВЕ) е българско еднолично дружество с ограничена отговорност, регистрирано и установено в България, със седалище и адрес на управление бул. Патриарх Евтимий 19 Б, София 1142, България. Записаният основен капитал на Дружеството е 5 хиляди лева, изцяло платен и разпределен в 500 дяла с номинална стойност 10 лева всеки.

Дружеството е основано на 24 октомври 2008 г. във Варна, България като дружество с ограничена отговорност (ООД). На 7 юни 2010 г. Дружеството е придобито от ВГЕ-1. На същата дата ЕВЕ е преобразувано от дружество с ограничена отговорност (ООД) в еднолично дружество с ограничена отговорност (ЕООД).

**1. Корпоративна информация *(продължение)***

**Дъщерни дружества на ВГЕ-1 ЕООД *(продължение)***

**Еко Ветро Енерджи ЕООД *(продължение)***

ЕВЕ се представлява и управлява от управителите Джем Ширин, Ерхан Озил и Ахмет Синан Калпакчьолу и упълномощените представители Озгюн Дундар и Алкън Яман.

Основната дейност на ЕВЕ е организация, управление и експлоатация на вятърни електроцентрали и проекти за алтернативна енергия от възобновяеми енергийни източници.

Към 30 юни 2017 г. и 2016 г. ЕВЕ няма служители.

**ВГЕ-2 ЕООД**

ВГЕ-2 ЕООД (ВГЕ-2 или Дружеството) е българско еднолично дружество с ограничена отговорност, регистрирано и установено в България, със седалище и адрес на управление бул. Патриарх Евтимий 19 Б, София 1000, България. Записаният основен капитал на Дружеството е 10 лева, изцяло платен и разпределен в 10 дяла с номинална стойност 1 лев всеки.

Дружеството е основано на 10 май 2010 г. във Варна, България от двама партньори, Ивайло Димитров и Станислав Гочев като дружество с ограничена отговорност (ООД). На 5 август 2011 г. те сключват Рамково споразумение за покупко-продажба на дялове с ВГЕ-1 ЕООД. Крайното споразумение е подписано на 11 август 2011 г. и Дружеството е преобразувано от дружество с ограничена отговорност (ООД) в еднолично дружество с ограничена отговорност (ЕООД). През август 2011 г. ВГЕ-2 премества седалището и адреса си на управление на бул. Патриарх Евтимий 19 Б, София.

ВГЕ-2 се представлява и управлява от управителите Джем Ширин, Ерхан Озил и Ахмет Синан Калпакчьолу и упълномощените представители Озгюн Дундар и Алкън Яман.

През 2016 г. и 2016 г. ВГЕ-2 няма дейност.

Към 30 юни 2017 г. и 2016 г. ВГЕ-2 няма наети служители.

# 2.1. База за изготвяне

Консолидираният междинен финансов отчет е изготвен на база историческа цена. Консолидираният междинен финансов отчет е представен в български лева (лв.) и всички показатели са закръглени до най-близките хиляда български лева (хил. лв.), освен ако е упоменато друго.

#### **Изявление за съответствие**

Консолидираният междинен финансов отчет е изготвен в съответствие с МСС 34 Междинно финансово отчитане,, приет от Европейския съюз (ЕС). Консолидираният междинен финансов отчет включва индивидуалните междинни финансови отчети на ВГЕ и дъщерните му дружества към 30 юни 2017 г и за шестте месеца, приключващи на тази дата.

Консолидираната междинна финансова информация, включително и тази за дъщерните дружества, е изготвена чрез прилагане на еднакви счетоводни политики за сходни сделки и други събития при сходни обстоятелства.

#### **Действащо предприятие**

Ръководството е направило следното за да оцени способността на Групата да продължи да съществува като действащо предприятие: прогнози и анализи на очакваните бъдещи приходи и печалби; анализ на текущите и бъдещите парични потоци; оценка на заемите във връзка с финансовите споразумения и предвидените финансови ангажименти; оценка на способността на Групата да плаща лихви и когато е възможно погасяване на заеми с допълнителни средства. Въз основа на горепосочените оценки Ръководството счита, че Групата е в състояние да продължи да съществува като действащо предприятие.

**2.1. База за изготвяне *(продължение)***

#### **Действащо предприятие *(продължение)***

Бъдещата дейност на Групата е пряко зависима от бизнес средата, както и от осигуреното финансиране от вече съществуващи и бъдещи собственици. Ако бизнес рискът бъде подценен и дейността на Групата бъде затруднена или възпрепятствана и активите бъдат продадени, следва да бъдат направени корекции: да се намали отчетната стойност на активите до тяхната ликвидационна стойност; да се начислят потенциални задължения; да се рекласифицират дългосрочните активи и пасиви в краткосрочни. Вземайки предвид очакваните парични потоци, Ръководството на Групата счита, че финансовия отчет следва да бъде изготвен съгласно принципа на действащото предприятие.

Ръководството отбелязва следните обстоятелства, които може да окажат ефект върху дейността / финансовото състояние на Групата:

*Търговско представяне*

Към 30 юни 2017 г., Групата отчита отрицателен собствен капитал в размер на 2,042 хил. лв. (31 декември 2016 г.: отрицателен собствен капитал в размер на 2,394 хил. лв.). Нетната печалба за шестмесечния период, приключващ на 30 юни 2017 г., е 352 хил. лв. (30 юни 2016 г.: нетна печалба 99 хил.лв.).

Ръководството има основателни очаквания, че Групата ще разполага с достатъчно средства да продължи да функционира като действащо предприятие и ще разполага с достатъчно парични средства и капацитет за генериране на парични средства, за да обслужва дълговете си и да покрие задълженията си, когато те станат изискуеми. Собственикът на Групата потвърждава, че ще осигури подкрепа на Групата, така че тя да разполага с необходимите средства и да посреща задължения си, когато те са дължими.

# 2.2. База за консолидация

Консолидираният междинен финансов отчет включва финансовите отчети на ВГЕ и неговите дъщерни дружества, изготвени към 30 юни 2017 и 2016 г.

Дъщерните дружества се консолидират напълно от датата на придобиване, представляваща датата, на която Групата придобива контрол, и продължават да се консолидират до датата, когато този контрол престане да съществува. Финансовите отчети на дъщерните дружества се изготвят, като се прилагат последователни счетоводни политики. Всички вътрешногрупови салда, операции, както и нереализирани печалби и загуби, които са резултат от вътрешногрупови сделки се елиминират изцяло.

Промяната в участието в собствеността на дъщерно дружество, без загуба на контрол, се отчита счетоводно като изменение в собствения капитал. Ако Групата загуби контрол върху дадено дъщерно дружество, тя:

* Отписва активите (включително репутацията) и пасивите на дъщерното дружество
* Отписва балансовата стойност на неконтролиращото участие
* Отписва кумулативните разлики от превръщане в друга валута, отразени в собствения капитал
* Признава справедливата стойност на полученото възнаграждение
* Признава справедливата стойност на каквато и да било запазена инвестиция
* Признава всеки излишък или дефицит в печалбата или загубата
* Рекласифицира дела на компанията майка в компонентите, по-рано признати в друг всеобхватен доход, в печалбата или загубата, или натрупаната неразпределна печалба или загуба, както е по-подходящо.

# 2.3. Обобщение на съществените счетоводни политики

#### **Бизнес комбинации и репутация**

Бизнес комбинациите се отчитат счетоводно като се прилага метода на покупката. Цената на придобиване се определя като обща стойност на преведеното възнаграждение, оценено по справедлива стойност на датата на придобиване, и сумата на неконтролиращото участие в придобиваното предприятие. За всяка бизнес комбинация придобиващото предприятие оценява неконтролиращото участие в придобиваното предприятие по справедлива стойност или по пропорционалния дял от разграничимите нетни активи на придобиваното предприятие. Разходите по придобиването се отчитат като текущ разход.

**2.3. Обобщение на съществените счетоводни политики *(продължение)***

**Бизнес комбинации и репутация *(продължение)***

Когато Групата придобива бизнес, тя оценява поеманите финансови активи и пасиви в съответствие с договорните условия, икономическите обстоятелства и съответните условия на датата на придобиване.

Условно възнаграждение, подлежащо на прехвърляне от придобиващата страна, ако е възможно да бъде надеждно оценено, се признава по справедлива стойност. Последващи промени в справедливата стойност на условното възнаграждение, считано за актив или пасив, ще бъдат признавани в съответствие с МСС 39 *Финансови инструменти: признаване и оценяване* или в печалбата и загубата или като промяна в другия всеобхватен доход. Ако условното възнаграждение бъде класифицирано като собствен капитал, то няма да бъде преоценявано. Последващо уреждане се признава в собствения капитал. В случаите, в които условното възнаграждение не попада в обхвата на МСС 39, то се оценява в съответствие с подходящ МСФО.

Репутацията първоначално се оценява по цена на придобиване, която представлява превишението на общото преведено възнаграждение и сумата призната за неконтролиращо участие над придобитите разграничими нетни активи или поети пасиви. Ако възнаграждението е по-ниско от справедливата стойност на нетните активи на придобитото дъщерно дружество, разликата се признава в печалбата или загубата.

След първоначалното признаване, репутацията се оценява по първоначална стойност, намалена с натрупани загуби от обезценка, ако има такива. За целите на тестовете за обезценка, от датата на придобиването, репутацията се разпределя върху всеки обект, генериращ парични потоци на Групата, който се очаква да извлече ползи от комбинацията, независимо от това дали към тези обекти се приписват други активи или пасиви на придобиваното предприятие.

Когато репутацията формира част от обект, генериращ парични потоци, и част от дейността в този обект бъде освободена, свързаната с освободената дейност репутация се включва в балансовата й стойност при определяне на печалбата или загубата от освобождаването на дейността. Освободената при такива обстоятелства репутация се оценява въз основа на относителните стойности на освободената дейност и частта от запазения обект, генериращ парични потоци.

#### **Сделки в чуждестранна валута**

Финансовият отчет е представен в български лева, която е функционална валута и валута на представяне на Групата. Сделките в чуждестранна валута се отразяват първоначално във функционална валута по обменния курс на датата на сделката. Монетарните активи и пасиви, деноминирани в чуждестранни валути, се преизчисляват във функционалната валута, в края на всеки месец, по заключителния обменен курс на Българска Народна Банка за последния работен ден от съответния месец. Всички курсови разлики се признават в отчета за всеобхватния доход. Немонетарните активи и пасиви, които се оценяват по историческа цена на придобиване в чуждестранна валута, се превръщат във функционална валута по обменния курс към датата на първоначалната сделка.

#### **Признаване на приходи**

Приходите се признават до степента, в която е вероятно икономически ползи да бъдат получени от Групата и сумата на прихода може да бъде надеждно оценена, независимо от това дали е направено плащане. Приходите се оценяват по справедливата стойност на полученото възнаграждение, като се изключат отстъпки, рабати и други данъци върху продажбите или мита. Преди да бъде признат приход, следните специфични критерии за признаване трябва също да бъдат удовлетворени:

Продажба на електрическа енергия

Основната дейност на Групата включва производството и продажбата на електрическа енергия на Енерго-Про Продажби АД. Приходите се оценяват по справедливата стойност на полученото или подлежащото на получаване възнаграждение за продаденото електричество, като се изключат косвени данъци (ДДС), отстъпки и рабати. Продажбата на електрическа енергия се признава, когато са изпълнени следните условия:

**2.3. Обобщение на съществените счетоводни политики *(продължение)***

Продажба на електрическа енергия (продължение)

* Групата е прехвърлило в значителна степен всички рискове и ползи от собствеността на стоките към купувача;
* Групата не запазва нито продължаващо участие в управлението до степен, асоциирана с притежаване на стоките, нито ефективен контрол върху продаваните стоки;
* Сумата на приходите може да бъде надеждно оценена;
* Вероятно е икономическите ползи, свързани с транзакцията, да се влеят в Групата;
* Разходите, които са направени или ще бъдат направени във връзка с транзакцията, могат да бъдат надеждно оценени.

Приходи от лихви

Приход се признава, когато лихвите се начислят (като се използва метода на ефективния лихвен процент – ЕЛП, нормата, която най-точно дисконтира очакваните бъдещи плащания или постъпления през очаквания полезен живот на финансовия инструмент или по-кратък период, както е уместно, към нетната балансова стойност на финансовия актив или пасив). Приходът от лихви се включва като финансов приход в отчета за всеобхватния доход.

#### **Данъци**

Текущ данък върху доходите

Данъчните активи и пасиви за текущия период се признават по сумата, която се очаква да бъде възстановена от или платена на данъчните власти. Разходите за текущ данък за междинните периоди, приключващи на 30 юни 2017 и 30 юни 2016 са признати въз основа на преценка на ръководството за среднопретеглената годишна ставка на данъка върху доходите, която се очаква за цялата финансова година. Текущ данък свързан с елементи признати директно в собствения капитал се признава в собствения капитал, а не в отчета за всеобхватния доход. Среднопретеглената ставката на данъка върху доходите за годината, приключваща на 31 декември 2017 г., както и за шестмесечния период, приключващ на 30 юни 2016 е 10%.

Отсрочен данък върху доходите

Отсрочените данъци се признават по балансовия метод за всички временни разлики към отчетната дата, които възникват между данъчната основа на активите и пасивите и техните балансови стойности.

Отсрочени данъчни пасиви се признават за всички облагаеми временни разлики с изключение на:

* случаите в които отсроченият данъчен пасив възниква от първоначално признаване на актив или пасив от дадена сделка, която не е бизнес комбинация и не влияе нито върху счетоводната печалба, нито върху данъчната печалба или загуба към момента на извършване на сделката;
* облагаеми временни разлики, свързани с инвестиции в дъщерни дружества, асоциирани предприятия и участия в съвместни предприятия, освен до степента, до която Групата е в състояние да контролира времето на обратното проявление на временната разлика и съществува вероятност временната разлика да не се прояви обратно в предвидимо бъдеще.

Активи по отсрочени данъци се признават за всички намаляеми временни разлики, пренесени неизползвани данъчни кредити и неизползвани данъчни загуби, до степента, до която е вероятно да е налице облагаема печалба, срещу която да бъдат използвани намаляемите временни разлики, пренесените неизползвани данъчни кредити и неизползваните данъчни загуби с изключение на:

* случаите в които отсроченият данъчен актив възниква от първоначално признаване на актив или пасив от дадена сделка, която не е бизнес комбинация и не влияе нито върху счетоводната печалба, нито върху данъчната печалба или загуба към момента на извършване на сделката;
* намаляеми временни разлики, свързани с инвестиции в дъщерни дружества, асоциирани предприятия и участия в съвместни предприятия, отсрочен данъчен актив се признава единствено до степента, до която има вероятност временната разлика да се прояви обратно в обозримо бъдеще и да бъде реализирана облагаема печалба, срещу която да се оползотвори временната разлика.

**2.3. Обобщение на съществените счетоводни политики *(продължение)***

**Данъци *(продължение)***

Отсрочен данък върху доходите (продължение)

Групата извършва преглед на балансовата стойност на отсрочените данъчни активи към всяка отчетна дата и я намалява до степента, до която вече не е вероятно да бъде реализирана достатъчна облагаема печалба, която да позволява целия или част от отсрочения данъчен актив да бъде възстановен. Непризнатите отсрочени данъчни активи се преразглеждат към всяка отчетна дата и се признават до степента, до която е вероятно да бъде реализирана бъдеща облагаема печалба, която да позволи отсрочения данъчен актив да бъде възстановен.

Отсрочените данъчни активи и пасиви се оценяват на база преценка на ръководството за среднопретеглената годишна ставка на данъка върху доходите, която се очаква за цялата финансова година. Среднопретеглената ставката на данъка върху доходите за годината, приключваща на 31 декември 2016 г., както и за шестмесечния период, приключващ на 30 юни 2016 е 10%.

Групата компенсира отсрочени данъчни активи и пасиви само тогава, когато има законово право да приспада текущи данъчни активи срещу текущи данъчни пасиви и отсрочените данъчни активи и пасиви се отнасят към данъци върху дохода, наложени от един и същ данъчен орган на едно и също данъчнозадължено предприятие.

Данък върху добавената стойност (ДДС)

Приходите, разходите и активите се признават нетно от ДДС, с изключение на случаите, когато:

* ДДС, възникващ при покупка на активи или услуги не е възстановим от данъчните власти, в който случай ДДС се признава като част от цената на придобиване на актива или като част от съответната разходна позиция, както това е уместно;
* вземанията и задълженията, които се отчитат с включен ДДС.

Нетната сума на ДДС, възстановима от или дължима на данъчните власти, се включва в стойността на вземанията или задълженията в отчета за финансовото състояние.

Имоти, машини и съоръжения

Имотите, машините и съоръженията се отчитат по цена на придобиване, намалена с натрупаните амортизации и загуби от обезценка, в случай че има такива.

При първоначално придобиване имотите, машините и съоръженията се признават по цена на придобиване, която включва покупната цена (включително вносните мита и невъзстановимите данъци) и всички преки разходи по въвеждане на актива в състояние, годно за употреба по предназначение. Всички последващи разходи, свързани с отделни имоти, машини и съоръжения като ремонт и поддръжка, се признават за текущи през периода, в който са направени. Когато може да бъде доказано, че последващите разходи водят до увеличаване на икономическата изгода над първоначално оценената ефективност от използването на актива, същите се прибавят към стойността му.

Амортизациите се изчисляват на база на линейния метод за срока на полезния живот на активите. Амортизационните норми на основните групи имоти, машини и съоръжения са, както следва:

|  |  |  |
| --- | --- | --- |
|  |  | Годишни амортизационни норми |
|  |  |  |
| Компютърно оборудване |  | 50% |
| Автомобили |  | 25% |
| Машини и съоръжения (Електрически ветрогенератори) |  | 4% |
| Земя |  | Не се амортизира |

Имот, машина или съоръжение се отписва при продажбата му, когато не се очакват бъдещи икономически изгоди от неговото използване или при освобождаване от него. Печалбите или загубите, възникващи при отписването на актива (представляващи разликата между нетните постъпления от продажбата, ако има такива, и балансовата стойност на актива), се включват в отчета за доходите в годината, в която активът бъде отписан.

В края на всяка финансова година се извършва преглед на остатъчните стойности, полезния живот и прилаганите методи на амортизация на активите, и ако е необходимо, последните се променят.

**2.3. Обобщение на съществените счетоводни политики *(продължение)***

#### **Обезценка на нефинансови активи**

Към всяка отчетна дата, Групата оценява дали съществуват индикации, че даден актив е обезценен. В такива случаи или когато се изисква ежегоден тест за обезценка на даден актив, Групата определя възстановимата стойност на този актив. Възстановимата стойност на актива е по-високата от справедливата стойност, намалена с разходите за продажба на актива или на обекта, генериращ парични потоци и стойността му в употреба. Възстановимата стойност се определя за отделен актив, освен в случай, че при използването на актива не се генерират парични потоци, които да са в значителна степен независими от паричните потоци, генерирани от други активи или групи от активи. Когато балансовата стойност на даден актив е по-висока от неговата възстановима стойност, той се счита за обезценен и балансовата му стойност се намалява до неговата възстановима стойност. При определянето на стойността в употреба на актив, очакваните бъдещи парични потоци се дисконтират до тяхната сегашна стойност като се използва норма на дисконтиране преди данъци, която отразява текущата пазарна оценка на стойността на парите във времето и специфичните за актива рискове. Справедливата стойност, намалена с разходите за продажбата се определя чрез използването на подходящ модел за оценка. Направените изчисления се потвърждават чрез използването на други модели за оценка или други налични източници на информация за справедливата стойност на актив или обект, генериращ парични потоци. Загубите от обезценка на продължаващи дейности се признават като разходи в отчета за всеобхватния доход.

**Финансови инструменти – първоначално признаване и последващо оценяване**

Финансови активи

#### ***Първоначално признаване***

Финансовите активи се класифицират като финансови активи, отчитани по справедлива стойност в печалбата или загубата, като заеми и вземания, като инвестиции държани до падеж или като финансови активи на разположение за продажба, като деривативи, определени като хеджиращи инструменти при ефективно хеджиране, както това е по-уместно. Финансовите активи се признават първоначално по справедливата им стойност, плюс, в случай на инвестиции, които не се отчитат по справедлива стойност в печалбата или загубата, разходите по сделката, които се отнасят пряко към придобиването на финансовия актив.

Покупките или продажбите на финансови активи, чиито условия изискват прехвърлянето на актива през период от време, установен обикновено с нормативна разпоредба или действаща практика на съответния пазар (редовни покупки), се признават на датата на търгуване (сделката), т.е. на датата на която Групата се е ангажирала да купи или продаде актива.

Финансовите активи на Групата включват парични средства и парични еквиваленти, търговски и други вземания.

#### ***Последващо оценяване***

Последващото оценяване на финансовите активи зависи от тяхната класификация, както следва:

#### **Търговски и други вземания**

След първоначално признаване последващото им оценяване се извършва по амортизирана стойност, намалена с провизии за обезценка. Загубите от обезценка се признават в отчета за всеобхватния доход като финансови разходи - за заеми и в стойността на продажбите или други оперативни разходи - за вземанията.

#### **Парични средства и парични еквиваленти**

Паричните средства и паричните еквиваленти включват парични средства по банкови сметки и парични средства в брой и други високо ликвидни краткосрочни инвестиции с първоначален падеж от 3 месеца и по-малко. За целите на отчета за паричните потоци паричните средства не включват блокираните такива.

**2.3. Обобщение на съществените счетоводни политики *(продължение)***

**Класификация на текущи и нетекущи**

Групата представя активите в отчета за финансовото състояние като ги класифицира като текущи и нетекущи. Актив се класифицира като текущ, когато:

* се очаква активът да бъде реализиран или е държан с цел продажба или употреба в нормалния оперативен цикъл
* активът е държан предимно с търговска цел
* се очаква активът да бъде реализиран в срок от 12 месеца след отчетния период, или
* активът е под формата на парични средства или парични еквиваленти, освен ако няма ограничение за това да бъде разменян или употребяван за уреждане на пасив за срок от поне 12 месеца след отчетния период.

Всички останали активи се класифицират като нетекущи активи.

***Обезценка на финансови активи***

Към всяка отчетна дата Групата прави преценка, дали съществуват обективни доказателства, че даден финансов актив или група от финансови активи може да е обезценена. Финансовият актив или група от финансови активи се счита за обезценена, когато съществуват обективни доказателства за обезценка в резултат на едно или повече събития, които са възникнали след първоначалното признаване на актива (събитие за понесена загуба) и това събитие оказва влияние върху очакваните бъдещи парични потоци от финансовия актив или групата от финансови активи, които могат да бъдат надеждно оценени. Доказателствата за обезценка могат да включват индикации, че длъжници или група от длъжници изпитват сериозни финансови затруднения или са в неизпълнение или просрочие при изплащането на лихви или главници или има вероятност да бъдат обявени в неплатежоспособност или да предприемат финансова реорганизация или когато наблюдавани данни индикират измеримо намаление в очакваните бъдещи парични потоци, като например промени в просрочията или икономически условия, които са свързани с неизпълнения от страна на длъжниците.

Относно търговските и други вземания, Групата първо оценява дали има обективно доказателство, че вземанията може да не бъдат събрани. Ако такова обективно доказателство съществува, търговските и други вземания се обезценяват до тяхната възстановима стойност, като разликата представлява загуба от обезценка. Балансовата стойност на търговските и други вземания се намалява чрез използването на корективна сметка, като сумата на загубата се признава в отчета за всеобхватния доход. Ако в следваща година, сумата на очакваната загуба от обезценка се увеличи или намали поради събитие, случващо се след като обезценката е била призната, предишната призната загуба от обезценка се увеличава или намалява чрез корекция на корективната сметка. Ако бъдещо отписване бъде възстановено на по-късен етап, възстановяването се признава в отчета за всеобхватния доход.

Финансови пасиви

#### ***Първоначално признаване***

Финансовите пасиви се класифицират като финансови пасиви, отчитани по справедлива стойност в печалбата или загубата, или като заеми и привлечени средства, както това е по-уместно. Групата определя класификацията на своите финансови пасиви при първоначалното им признаване.

Финансовите пасиви се признават първоначално по справедливата им стойност, плюс, в случай на заеми и привлечени средства, разходите по сделката, които се отнасят пряко към придобиването на финансовия пасив.

Финансовите пасиви на Групата включват търговски и други задължения, заеми и привлечени средства.

#### ***Последващо оценяване***

Последващото оценяване на финансовите пасиви зависи от тяхната класификация, както следва:

**Заеми и привлечени средства**

След първоначалното им признаване, заемите и привлечените средства се оценяват по амортизирана стойност при използване на метода на ЕЛП, намалени с обезценка. Печалбите и загубите от заеми и привлечени средства се признават в отчета за доходите, когато пасивът се отписва, както и чрез процеса на амортизация.

**2.3. Обобщение на съществените счетоводни политики (*продължение*)**

#### **Търговски задължения**

След първоначалното им признаване търговските задължения се отчитат по амортизирана стойност чрез метода на ефективния лихвен процент.

**Класификация на текущи и нетекущи**

Групата представя пасивите в отчета за финансовото състояние като ги класифицира като текущи и нетекущи. Пасив се класифицира като текущ, когато:

* се очаква пасивът да бъде уреден в рамките на нормалния оперативен цикъл на предприятието
* пасивът се държи предимно с цел търгуване
* пасивът следва да се уреди в рамките на 12 месеца след отчетния период, или
* предприятието няма безусловно право да отсрочва уреждането на пасива за период най-малко дванадесет месеца след отчетния период.

Групата класифицира всички останали пасиви като нетекущи.

***Компенсиране на финансови инструменти***

Финансовите активи и финансовите пасиви се компенсират и нетната сума се представя в отчета за финансовото състояние, когато и само когато, е налице юридически упражняемо право за компенсиране на признатите суми и Групата има намерение за уреждането им на нетна база, или за едновременно реализиране на активите и уреждане на пасивите.

***Амортизирана стойност на финансовите инструменти***

Амортизираната стойност се изчислява като се използва методът на ефективния лихвен процент минус загубата от обезценка и изплащане на главницата или редукция. Изчислението отчита всяка премия или отстъпка при придобиването и включва разходите и таксите по сделката, които представляват неразделна част от ефективния лихвен процент. Амортизацията, изчислена по метода на ЕЛП, се включва във финансовите разходи в отчета за всеобхватния доход.

**Отписване на финансови инструменти**

***Финансови активи***

Финансов актив (или, когато е приложимо, част от финансов актив или част от група от сходни финансови активи) се отписва, когато:

* договорните права върху паричните потоци от финансовия актив са изтекли;
* договорните права за получаване на парични потоци от финансовия актив са прехвърлени, при което (а) Групата е прехвърлило в значителна степен всички рискове и ползи от собствеността върху финансовия актив; или (б) Групата нито е прехвърлило, нито е запазило в значителна степен всички рискове и ползи от собствеността върху финансовия актив, но не е запазило контрола върху него.

***Финансови пасиви***

Финансов пасив се отписва, когато той е погасен, т.е. когато задължението, определено в договора, е отпаднало или е анулирано или срокът му е изтекъл. Когато съществуващ финансов пасив бъде заменен с друг от същия кредитор при значително различни условия или условията на съществуващия пасив бъдат съществено модифицирани, тази замяна или модификация се третира като отписване на първоначалния пасив и признаване на нов пасив, а разликата в съответните балансови стойности се признава в отчета за всеобхватния доход.

**Разходи за заеми**

Разходите по заеми директно свързани с придобиването, строителството или производството на един актив, който изисква значителен период от време, за да стане готов за предвижданата му употреба или продажба, се капитализират като част от себестойността на актива. Всички останали разходи по заеми се признават като разход за периода, в който възникват. Разходите по заеми се състоят от лихви и други разходи, които дадено предприятие прави във връзка със заемането на средства.

2.3. Обобщение на съществените счетоводни политики (продължение)

**Провизии**

Провизии се признават, когато Групата има текущо задължение (правно или конструктивно) в резултат от минали събития, за погасяване на което да бъде необходим изходящ поток от ресурси, съдържащ икономически ползи и когато може да бъде направена надеждна оценка на стойността на задължението. Когато Групата очаква, че някои или всички необходими за уреждането на провизията разходи ще бъдат възстановени, възстановяването се признава като отделен актив, но само тогава, когато е практически сигурно, че тези разходи ще бъдат възстановени. Разходите за провизии се представят в отчета за всеобхватния доход, нетно от сумата на възстановените разходи. Когато ефектът от времевите разлики в стойността на парите е съществен, провизиите се дисконтират като се използва текуща норма на дисконтиране преди данъци, която отразява, когато е уместно, специфичните за задължението рискове. Когато се използва дисконтиране, увеличението на провизията в резултат на изминалото време се представя като финансов разход.

**Задължение за извеждане от експлоатация**

Групата начислява провизия за разходи за извеждане от експлоатация, свързана с изграждането на оборудване (ветрогенератор) за производство на електрическа енергия. Разходите за извеждане от експлоатация са провизирани по сегашната стойност на плащанията, които се очаква да бъдат направени за уреждане на задължението и се признават като част от стойността на съответния актив. Бъдещите парични потоци са дисконтирани като се използва текуща норма на дисконтиране преди данъци, която отразява специфичните рискове за задължението за извеждане от експлоатация. Разгръщането на провизията в резултат на изминалото време се признава като разход в периода, за който се отнася и се представя като финансов разход в отчета за всеобхватния доход. Очакваните бъдещи разходи за извеждане от експлоатация се подлагат на преглед ежегодно и се коригират, както е необходимо. Промените в очакваните бъдещи разходи или в използваната норма на дисконтиране се отразяват като увеличение или намаление в цената на придобиване на актива.

**Лизинг**

Същността на дадено споразумение определя дали същото представлява или съдържа лизинг. Изисква се оценка относно това дали изпълнението на споразумението зависи от използването на конкретен актив или активи и дали споразумението прехвърля правото за използване на актива, дори когато това право не е изрично упоменато в споразумението.

Групата като лизингополучател

Лизинговите плащанията по договори за оперативен лизинг се признават като разход в отчета за всеобхватния доход на база линейния метод за срока на лизинговия договор.

**Доходи на персонала**

Краткосрочните доходи на персонала включват заплати, възнаграждения, и годишни компенсируеми отпуски на служителите, които се очаква да бъдат изцяло уредени в рамките на 12 месеца след края на отчетния период. Когато Групата получи услугата, те се признават като разход за персонала в печалбата или загубата или се капитализират в стойността на актив, когато е предоставена услуга на Групата и се оценяват по недисконтираната сума на очаквания разход.

Групата оперира пенсионен план с дефинирани доходи, произтичащ от задължението й по силата на българското трудово законодателство, да изплати на служителите си при пенсиониране от две до шест брутни месечни заплати в зависимост от прослужения стаж. Ако служител е работил за Групата в продължение на 10 години, получава шест брутни месечни заплати при пенсиониране, а ако е работил по-малко от 10 години – две. Планът за доходи на персонала при пенсиониране не е финансиран. Групата определя своите задължения за изплащане на доходи на персонала при пенсиониране чрез актюерския метод на прогнозните кредитни единици. Преоценките на пенсионния план с дефинирани доходи, включващи актюерски печалби и загуби, се признават незабавно в отчета за финансовото състояние срещу дебит или кредит на неразпределената печалба през другия всеобхватен доход, в периода на тяхното възникване. Преоценките не подлежат на рекласификация в печалбата или загубата в последващи периоди. Разходите за минал стаж се признават в печалбата или загубата на по-ранна от:

* датата на допълнение или съкращение в плана, и
* датата на признаване на разходи за преструктуриране, съпътстващи измененията в плана.

**2.3. Обобщение на съществените счетоводни политики *(продължение)***

**Доходи на персонала *(Продължение)***

Разходите за лихви се признават чрез прилагане на дисконтов фактор към задължението за доходи на персонала за пенсиониране. Измененията в последното се признават в печалбата или загубата за периода и се представят както следва:

* Разходите за стаж, включващи разходите за текущ стаж, разходите за минал стаж, както и печалбите и загубите в резултат на съкращения или нерутинни уреждания по плана се включват в статия „Разходи за персонала“;
* Разходите за лихви се представят като „Финансови разходи“.

Към 30 юни 2017 и 31 декември 2016 г. не е признато задължение за доходи на персонала при пенсиониране, тъй като ръководството счита, че то не е материално, вземайки предвид възрастта на персонала и неговото текучество.

**Основен капитал**

Основният капитал е представен по номиналната стойност на издадените и платени от собствениците на Групата дялове. Постъпленията от издадени дялове над тяхната номинална стойност се отчитат като премиен резерв.

# 2.4. Промени в счетоводните политики и оповестявания

**Нови и изменени стандарти и разяснения**

Счетоводните политики на Групата са последователни с тези, прилагани през предходния отчетен период. Следните изменения в стандартите са възприети от 1 януари 2017 г.:

**МСС 12 Данъци върху дохода (Изменения): Признаване на отсрочени данъчни активи за нереализирани загуби**

Измененията дават разяснения относно отчитането на отсрочените данъчни активи за нереализирани загуби, за да се преодолеят различията, които възникват в практиката при прилагането на МСС 12 по отношение на приспадаеми временни разлики, възникващи при преоценка на дългови инструменти, отчитани по справедлива стойност; възстановяване на активи по стойност, по-голяма от тяхната балансова стойност; наличие на вероятна бъдеща облагаема печалба; комбинирано спрямо индивидуално оценяване. Измененията все още не са приети от ЕС. Не се очаква измененията да имат ефект върху бъдещите финансови отчети на Групата.

**МСС 7 Отчет за паричните потоци (Изменения): Инициатива по оповестяване**

Целта на тези изменения е да позволи на потребителите на финансови отчети да оценят промените на пасивите, произтичащи от финансова дейност, включително и промените, произтичащи от паричните потоци и непаричните промени. Измененията уточняват, че един от начините за изпълнение на изискването за оповестяване е чрез представяне на табличен равнение между началното и крайното салдо в отчета за финансовото състояние за задълженията, произтичащи от финансовата дейност, включително промените от паричните потоци, промените, произтичащи от получаването или загубата на контрол на дъщерните дружества или други предприятия, ефекта от промените във валутните курсове, промените в справедливите стойности и други промени. Измененията все още не са приети от ЕС. Групата не е използвала това изменение.

**БМСС публикува годишните подобрения в МСФО - цикъл 2014-2016 година**, което представлява сбор от изменения на МСФО. Следните годишни подобрения в МСФО – Цикъл 2014 – 2016 година все още не са приети от ЕС. Това подобрение няма ефект върху финансовите отчети на Групата.

***МСФО 12 Оповестяване на участия в други предприятия***: Измененията поясняват, че изискванията за оповестяване в МСФО 12, различни от тези на обобщената финансова информация за дъщерни предприятия, съвместни предприятия и асоциирани предприятия, се прилагат към участието на предприятието в дъщерно, съвместно предприятие или Асоциирано предприятие, което е класифицирано като държано за продажба, държано за разпределение или като преустановена дейност, в съответствие с МСФО 5.

# 3. Съществени счетоводни преценки, приблизителни оценки и предположения

Изготвянето на консолидирания финансов отчет на Групата изисква Ръководството да прави преценки, приблизителни оценки и предположения, които имат влияние върху отчетените суми на приходите, разходите, активите и пасивите, както и върху оповестяването на условните задължения към датата на отчитане. Всяка несигурност по отношение на тези предположения и приблизителни оценки, обаче, би могла да доведе до резултати, които да изискват в бъдеще съществена корекция в балансовата стойност на засегнатите активи и пасиви.

**Приблизителни оценки и предположения**

Основните предположения, които са свързани с бъдещи и други основни източници на несигурности в приблизителните оценки към датата на баланса, и за които съществува значителен риск да доведат до съществени корекции в балансовите стойности на активите и пасивите през следващия отчетен период, са посочени по-долу:

***Полезен живот на имоти, машини и съоръжения***

Финансовото отчитане на имотите, машините и съоръженията включва използването на приблизителни оценки за техният очакван полезен живот и остатъчна стойност, които се базират на преценки от страна на Ръководството на Групата. В края на годината, Ръководството извършва преглед и всички необходими корекции в полезния живот на активите, балансовата им стойност и методи на амортизация. Допълнителна информация е представена в Бележка 7 към финансовия отчет.

***Отсрочени данъчни активи***

Отсрочените данъчни активи се признават за всички намаляеми временни разлики до степента, до която е вероятно да е налице облагаема печалба, срещу която те да бъдат приспаднати. Определянето на сумата на отсрочените данъчни активи, която да бъде призната, изисква да бъде направена съществена преценка от Ръководството, която се базира на очакваното време на възникване и нивото на бъдещите облагаеми печалби, както и на бъдещите стратегии за данъчно планиране на Групата.

***Обезценка на активи***

Обезценка на активи има когато балансовата стойност на даден на актив или на обект, генериращ парични потоци, превишава неговата възстановима стойност, която е по-високата от справедливата стойност, намалена с разходите за продажба на актива или на обекта, генериращ парични потоци и стойността му в употреба. Справедливата стойност минус разходите за продажба се изчислява на база на наличните данни от обвързващи продажби, извършени при пазарни условия, на подобни активи или пазарната цена намалена с допълнителните разходи за продажбата на актива. Стойността в употреба се формира на основава на модел на дисконтирания паричния поток. Възстановимата стойност е най-чувствителна към дисконтовия процент, използван в модела на дисконтирания паричния поток, както и на очакваните бъдещи входящи парични и темпа на растеж, използван за целите на екстраполиране.

***Провизии***

Признаването на провизии изисква от Ръководството да разглежда задължения с несигурни период за уреждане и стойност. Ръководството трябва да оцени стойността и периода на задължението и вероятността от изтичане на ресурси, носещи икономически ползи, които ще се изискват за погасяване на задължението (и правно и конструктивно).

***Справедлива стойност на условно възнаграждение***

Възнаграждението под условие, възникнало в резултат на бизнес комбинация, се оценява по справедлива стойност на датата на придобиване като част от бизнес комбинацията. Когато възнаграждението под условие отговаря на определението за дериватив и следователно, финансов пасив, подлежи на последващо оценяване до справедлива стойност на всяка отчетна дата.

Към края на всеки отчетен период ръководството на Групата провежда тест за обезценка на положителната репутация.

# 4. Публикувани стандарти, които все още не са в сила и не са възприети по-рано

**МСФО 9 *Финансови инструменти: Класификация и оценяване***

МСФО 9 влиза в сила за годишни периоди започващи на или след 1 януари 2018 г., като се позволява по-ранното му прилагане. Финалната версия на МСФО 9 обхваща всички фази на проекта по разработване на МСФО 9 и заменя МСС 39 *Финансови инструменти: Признаване и оценяване* и всички предишни редакции на МСФО 9. Стандартът въвежда нови изисквания относно класификация и оценяване, обезценка и отчитане на хеджиране. Групата предстои да анализира и оцени ефектите от този стандарт върху бъдещото финансово състояние и резултати от дейността.

**МСФО 15 *Приходи по договори с клиенти***

Стандартът влиза в сила за годишни периоди, започващи на или след 1 януари 2018 г. МСФО 15 въвежда модел от пет стъпки, който е приложим към приходите по договори с клиенти (с малки изключения), независимо от типа на сделката или дейността. Стандартът ще се прилага и по отношение на признаването и оценяването на печалби и загуби от продажба на някои нефинансови активи, които произтичат от нерегулярни дейности (например продажба на имоти, машини и съоръжения или нематериални активи). Ще се изискват по-детайлни оповестявания, включително разбивки на общите приходи, информация за отделните задължения за изпълнение, изменение в салдата на отчетените активи и пасиви по договори с клиенти, както и ключови преценки и оценки. Групата предстои да анализира и оцени ефектите от този стандарт върху бъдещото финансово състояние и резултати от дейността.

**МСФО 15 Приходи по договори с клиенти (Разяснения)**

Разясненията влизат в сила за годишни периоди, започващи на или след 1 януари 2018 г., като се позволява по-ранното им прилагане. Целта на разясненията, е да се изяснят намеренията, при разработването на МСФО 15, по отношение на отчитането на идентифицираните задължения за изпълнение, изменение в текста на принципа „отделно разграничим“, анализ на договорености за продажби за определянето дали дружеството действа като принципал или като агент, както и прилагането на принципа за контрол, нови изисквания за лицензите предоставяйки допълнителни насоки за отчитане на интелектуалната собственост и авторските права. Разясненията също предоставят допълнителни практически насоки за прилагането на пълен ретроспективен подход и модифициран ретроспективен подход при преминаване към МСФО 15. Разясненията все още не са приети от ЕС. Групата предстои да анализира и оцени ефектите от този стандарт върху бъдещото финансово състояние и резултати от дейността.

**МСФО 16 *Лизинг***

Стандартът влиза в сила за годишни периоди, започващи на или след 1 януари 2019 г. МСФО 16 определя принципите за признаване, оценяване, представяне и оповестяване на лизинг и за двете страни по договор, т.е. клиента („лизингополучател“) и на доставчика („лизингодател“). МСФО 16 изисква лизингополучателите да отчитат повечето лизинги в баланса и да прилагат единен модел при отчитането на всички лизингови договори, с някои изключения. Отчитането при лизингодателите не се променя по същество. Стандартът все още не е приет от ЕС. Групата предстои да анализира и оцени ефектите от този стандарт върху бъдещото финансово състояние и резултати от дейността.

***Изменения в* МСФО 10 *Консолидирани финансови отчети* и МСС 28 *Инвестиции в асоциирани и съвместни предприятия*: Продажба или вноска на активи със страни по сделката инвеститор и негово асоциирано или съвместно предприятие**

Измененията разглеждат установеното несъответствие между изискванията на МСФО 10 и МСС 28 при продажба или вноска на активи със страни по сделката инвеститор и негово асоциирано или съвместно предприятие. Основното следствие от измененията е, че пълна печалба или загуба се признава, когато сделката касае бизнес (независимо дали е дъщерно дружество или не). Частична печалба или загуба се признава, когато дадена сделка касае активи, които не представляват бизнес, дори ако тези активи се намират в дъщерно дружество. През декември 2015 г. БМСС отложи датата на влизане в сила на това изменение за неопределено време, в зависимост от резултата от неговия проучвателен проект, касаещ отчитане по метода на собствения капитал. Измененията все още не е приети от ЕС. Не се очаква тези изменения да имат ефект върху бъдещите финансови отчети на Групата.

**4. Публикувани стандарти, които все още не са в сила и не са възприети по-рано *(продължение)***

**МСФО 2 *Плащане на базата на акции* (Изменения): Класификация и оценяване на сделки с плащане на базата на акции**

Измененията влизат в сила за годишни периоди, започващи на или след 1 януари 2018 г., като се позволява по-ранното им прилагане. Измененията предвиждат изисквания за счетоводното отчитане на ефектите от условията за упражняване и неупражняване върху оценяването на сделки с плащане на базата на акции, уреждани с парични средства; за плащане на базата на акции с възможност за нетно от задълженията за данък при източника уреждане и за изменения на условията за плащане на базата на акции, което променя класификацията от сделка, уреждана с парични средства, в сделка, уреждана чрез издаване на инструменти на собствения капитал. Измененията все още не са приети от ЕС. Не се очаква тези изменения да имат ефект върху бъдещите финансови отчети на Групата.

**МСС 40 *Инвестиционни имоти* (Изменения): Прехвърляне на инвестиционен имот**

Измененията влизат в сила за годишни периоди, започващи на или след 1 януари 2018 г., като се позволява по-ранното им прилагане. Измененията поясняват кога предприятието трябва да прехвърли имущество, включително имущество в процес на изграждане или разработване, от или към инвестиционен имот. Измененията гласят, че промяна в употребата възниква, когато имуществото отговаря или престане да отговаря на определението за инвестиционен имот и съществуват доказателства за промяна в употребата. Обикновена промяна в намеренията на ръководството за използване на имот не дава доказателства за промяна в употребата. Измененията все още не са приети от ЕС. Не се очаква тези изменения да имат ефект върху бъдещите финансови отчети на Групата.

**КРМСФО 22 Отчитане на сделки и авансови плащания по сделки в чуждестранна валута**

Разяснението влиза в сила за годишни периоди, започващи на или след 1 януари 2018 г., като се позволява по-ранното му прилагане. В разяснението се пояснява отчитането на транзакции, които включват платено или получено авансово плащане в чуждестранна валута. Тълкуванието обхваща сделките в чуждестранна валута, когато предприятието признава непаричен актив или непаричен пасив, възникнал от плащането или получаването на авансово плащане преди предприятието да признае съответния актив, разход или приход. В разяснението се посочва, че датата на сделката, за целите на определяне на обменния курс, е датата на първоначално признаване на непаричния предплатен актив или пасив по отсрочени приходи. Ако има многократни авансови плащания или получени плащания, предприятието трябва да определи дата на транзакциите за всяко плащане или получаване на авансово плащане. Това разяснение все още не е прието от ЕС. Групата предстои да анализира и оцени ефектите от този стандарт върху бъдещото финансово състояние и резултати от дейността.

**БМСС публикува годишните подобрения в МСФО – Цикъл 2014-2016 г.,** който е съвкупност от изменения на МСФО. Измененията влизат в сила за годишни периоди, започващи на или след 1 януари 2018 г. за МСФО 1 Прилагане за първи път на Международните стандарти за финансово отчитане и за МСС 28 Инвестиции в асоциирани и съвместни предприятия. По-ранно прилагане е разрешено за МСС 28 Инвестиции в асоциирани и съвместни предприятия. Тези годишни подобрения все още не са приети от ЕС. Групата предстои да анализира и оцени ефектите от този стандарт върху бъдещото финансово състояние и резултати от дейността.

* ***МСФО 1 Прилагане за първи път на Международните стандарти за финансово отчитане:*** Това подобрение заличава краткосрочните изключения по отношение на оповестявания относно финансови инструменти, доходи на наети лица и инвестиционни предприятия, приложими за предприятия прилагащи го за първи път.
* ***МСС 28 Инвестиции в асоциирани и съвместни предприятия:*** Измененията поясняват, че изборите за оценяване по справедлива стойност в печалбата или загубата на инвестиция в асоциирано или съвместно предприятие, държани от предприятие, което е организация с рисков капитал или друго квалифицирано предприятие, е налице за всяка инвестиция в асоциирано или съвместно предприятие на база инвестиция чрез инвестиции при първоначално признаване.

**КРМСФО 23: Несигурност при третирането на данъка върху доходите**

Тълкуванието влиза в сила за годишни периоди, започващи на или след 1 януари 2019 г., с разрешено по-ранно прилагане. Тълкуванието се отнася до осчетоводяването на данъци върху доходите, когато данъчните облекчения предполагат несигурност, която засяга прилагането на МСС 12. Разяснението дава насоки за разглеждането на несигурно данъчно третиране отделно или заедно, проверката от данъчните органи, подходящият метод за отразяване на несигурността и отчитане на промени на факти и обстоятелства. Това разяснение все още не е прието от ЕС. Групата предстои да анализира и оцени ефектите от този стандарт върху бъдещото финансово състояние и резултати от дейността.

# 5. Приходи и разходи

# 5.1. Приходи

След придобиването на три ветрогенератора от Вестас Консорциум и въвеждането им в употреба според предназначението им на 30 ноември 2010 г., от 1 декември 2010 г., Групата започва да произвежда електрическа енергия и да я продава на Енерго-про Продажби АД въз основа на сключени договори. Приходите, генерирани от продажбите на електрическа енергия за шестмесечния период, приключващ на 30 юни 2017 г., са 1,977 хил. лв. (шестмесечния период, приключващ на 30 юни 2016 г.: 1,866 хил. лв.).

**5.2. Други приходи**

През периода, приключващ на 30 юни 2017 г. Групата е отписала задължения в размер на 5 хил. лв. Те са представени като други приходи в отчета за всеобхватния доход.

През 2016 г. ВГЕ-1 е подало искова молба срещу „Енерго-Про Мрежи АД“. Съгласно решение на съда № 957 от 28.12.2016 г. делото е спечелено от ВГЕ-1 ЕООД и Енерго-Про Мрежи АД е осъдено да заплати сумата в размер на 165 хил. лв., представляваща временна цена за достъп до електроразпределител-ната мрежа, лихви за забава и законна лихва за забава върху посочената сума от датата на подаване на исковата молба до окончателното й заплащане. Сумата е изплатена през януари 2017 г. Законната лихва за забава от началото на 2017 г. до датата на плащането е отразена като други приходи в отчета за всеобхватния доход.

|  |  |  |  |  |
| --- | --- | --- | --- | --- |
|  |  | **30 юни 2017** |  | **30 юни 2016** |
|  |  | **хил. лв.** |  | **хил. лв.** |
| Продажба на дълготраен актив |  | 9 |  | - |
| Приходи от отписани задължения |  | 5 |  | - |
| Приходи от лихви за забава |  | 1 |  | - |
|  |  | **15** |  | **-** |

# 5.3. Разходи за материали

|  |  |  |  |  |
| --- | --- | --- | --- | --- |
|  |  | **Шестмесечен период, приключващ на** | | |
|  |  | **30 юни 2017** |  | **30 юни 2016** |
|  |  | **хил. лв.** |  | **хил. лв.** |
| Електрическа енергия |  | (247) |  | (307) |
| Разходи за гориво и поддръжка на автомобил |  | (2) |  | (2) |
|  |  | **(249)** |  | **(309)** |

# 5.4. Разходи за външни услуги

|  |  |  |  |
| --- | --- | --- | --- |
|  | **Шестмесечен период, приключващ на** | | |
|  | **30 юни 2017** |  | **30 юни 2016** |
|  | **хил. лв.** |  | **хил. лв.** |
| Поддръжка на ветрогенератори | (168) |  | (170) |
| Консултантски и други професионални услуги | (48) |  | (76) |
| Застрахователни услуги | (33) |  | (42) |
| Такса достъп до електроразпределителна мрежа | (73) |  | (71) |
| Разходи за наем на офис | - |  | (5) |
| Телефонни и интернет услуги | (3) |  | (3) |
| Куриерски услуги | (1) |  | (1) |
| Други услуги | (2) |  | (1) |
|  | **(328)** |  | **(369)** |

**5.4. Разходи за външни услуги *(продължение)***

Консултантски и други професионални услуги включват: счетоводни услуги, одиторски услуги, данъчни и правни консултантски услуги. Няма начисление за одиторски услуги за периода, приключващ на 30 юни 2017. Начислените услуги за периода, приключващ на 30 юни 2016 г., извършени от регистриран одитор, включват независим финансов одит – 15 хил. лв. Другите услуги включват: абонаментни, нотариални такси и други.

# 5.5. Разходи за персонала

|  |  |  |  |  |
| --- | --- | --- | --- | --- |
|  |  | **Шестмесечен период, приключващ на** | | |
|  |  | **30 юни 2017** |  | **30 юни 2016** |
|  |  | **хил. лв.** |  | **хил. лв.** |
| Разходи за заплати |  | (17) |  | (17) |
| Разходи за социални осигуровки |  | (3) |  | (3) |
|  |  | **(20)** |  | **(20)** |

# 5.6. Други разходи

|  |  |  |  |
| --- | --- | --- | --- |
|  | **Шестмесечен период, приключващ на** | | |
|  | **30 юни 2017** |  | **30 юни 2016** |
|  | **хил. лв.** |  | **хил. лв.** |
| Държавни такси | (90) |  | (99) |
| Представителни разходи | - |  | (1) |
| Други разходи | - |  | (1) |
|  | **(90)** |  | **(101)** |

# 5.7. Финансови приходи/(разходи), нетно

|  |  |  |  |
| --- | --- | --- | --- |
|  | **Шестмесечен период, приключващ на** | | |
|  | **30 юни 2017** |  | **30 юни 2016** |
|  | **хил. лв.** |  | **хил. лв.** |
| Разходи за лихви, начислени по заеми от банки (виж Бележка 9) | (405) |  | (446) |
| Разходи за лихви, начислени по заеми от свързани лица (виж Бележка 9,16) | (76) |  | (75) |
| Амортизация на дискаунт (виж Бележка 13) | (3) |  | (5) |
| Банкови такси и комисионни | (6) |  | (6) |
| Положителни / (отрицателни) валутни курсови разлики, нетно | (3) |  | (3) |
|  | **(493)** |  | **(535)** |

# 6. Данък върху дохода

## (Разход за)/икономия от данък върху доходите

|  |  |  |  |
| --- | --- | --- | --- |
|  | **Шестмесечен период, приключващ на** | | |
|  | **30 юни 2017** |  | **30 юни 2016** |
|  | **хил. лв.** |  | **хил. лв.** |
| Разход за текущ данък върху дохода | (41) |  | (16) |
| Приход от / (разход за) отсрочени данъци | - |  | 4 |
|  | **(41)** |  | **(12)** |

**6. Данък върху дохода (продължение)**

Равнението между разхода за данък върху дохода и сумата на счетоводната печалба, умножена по приложимата данъчна ставка за шестмесечния период, приключващ на 30 юни 2017 и 30 юни 2016 г., е представено по-долу:

|  |  |  |  |
| --- | --- | --- | --- |
|  | **30 юни 2017** |  | **30 юни 2016** |
|  | **хил. лв.** |  | **хил. лв.** |
| Счетоводна печалба преди данъчно облагане | 393 |  | 111 |
| Данъчна ставка за корпоративен данък | 10% |  | 10% |
|  |  |  |  |
| „Очакван“ корпоративен данък по приложимата данъчна ставка от 10% | (41) |  | (11) |
| Непризнат отсрочен данъчен актив | - |  | (1) |
|  |  |  |  |
| Разход за данък върху дохода | **(41)** |  | **(12)** |

## Отсрочени данъчни активи / (пасиви)

Отсрочените данъчни активи / (пасиви) към 31 декември 2016 г. и 30 юни 2017 г. са свързани със следното:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Временна разлика** |  | **Признат отсрочен данъчен актив / (пасив)** |  | **Временна разлика** |  | **Признат отсрочен данъчен актив /(пасив)** |
|  | **30 юни 2017** |  | **30 юни 2017** |  | **31 декември 2016** |  | **31 декември 2016** |
|  |  | **хил. лв.** |  | **хил. лв.** |  | **хил. лв.** |  | **хил. лв.** |
| Лихва върху заеми – правило на слабата капитализация |  | 1,384 |  | 139 |  | 1,386 |  | 139 |
| Провизия за разходи за извеждане от експлоатация (Бележка 13) |  | 132 |  | 12 |  | 129 |  | 12 |
| Неизползван платен отпуск |  | 4 |  | 1 |  | 5 |  | 1 |
| Дълготрайни активи |  | (60) |  | (6) |  | (60) |  | (6) |
|  |  | **1,460** |  | **146** |  | **1,460** |  | **146** |

|  |  |  |  |  |  |
| --- | --- | --- | --- | --- | --- |
|  |  | **30 юни 2017** |  | **30 юни 2016** |  |
|  |  | **хил. лв.** |  | **хил. лв.** |  |
| Отсрочен данъчен актив / (пасив) в началото на периода |  | 146 |  | 185 |  |
| Приход / (разход) в печалби и загуби |  | - |  | 4 |  |
|  |  |  |  |  |  |
| Отсрочен данъчен актив / (пасив) в края на периода |  | **146** |  | **189** |  |

**6. Данък върху дохода (продължение)**

## Отсрочени данъчни активи / (пасиви) *(продължение)*

|  |  |  |  |
| --- | --- | --- | --- |
| Година на възникване | Сума на лихвите, регулирани по режима на слабата капитализация | Признати отсрочени данъчни активи | Налични до |
| 2013 | 507 | 51 | 2018 |
| 2014 | 621 | 62 | 2019 |
| 2015 | 258 | 26 | 2020 |
|  | **1,386** | **139** |  |

Данъчни загуби към 30 юни 2017 г. и 31 декември 2016 г., върху които не са признати отсрочени данъчни активи, са, както следва:

|  |  |  |  |  |  |  |
| --- | --- | --- | --- | --- | --- | --- |
| Година на възникване |  | Период на пренасяне на данъчна загуба |  | **30 юни 2017** |  | **31 декември 2016** |
|  |  |  |  | **хил. лв.** |  | **хил. лв.** |
| 2011 |  | 2012-2016 |  | - |  | - |
| 2012 |  | 2013-2017 |  | (21) |  | (21) |
| 2013 |  | 2014-2018 |  | (19) |  | (19) |
| 2015 |  | 2016-2020 |  | (21) |  | (21) |
| 2016 |  | 2017-2021 |  | (11) |  | (11) |
| 2017 |  | 2018-2022 |  | (5) |  | - |
| Общо пренесена данъчна загуба |  |  |  | **(77)** |  | **(72)** |
| Приложима данъчна ставка |  |  |  | 10% |  | 10% |
| Непризнат отсрочен данъчен актив |  |  |  | **8** |  | **7** |

|  |  |  |  |  |
| --- | --- | --- | --- | --- |
| **Отсрочени данъчни активи/ (пасиви)** |  | **30 юни 2017** |  | **31 декември 2016** |
| Отсрочени данъчни активи за възстановяване след 12 месеца |  | 152 |  | 152 |
| Отсрочени данъчни активи за възстановяване в рамките на 12 месеца |  | - |  | - |
|  |  | **152** |  | **152** |
| Отсрочени данъчни пасиви |  | (6) |  | (6) |
| Отсрочени данъчни активи, нетно |  | **146** |  | **146** |

# 7. Имоти, машини и съоръжения

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | **Земя** |  | **Машини и съоръжения** |  | **Транспортни средства** |  | **Компютърно оборудване** |  | **Разходи за придобиване на ДА** |  | **Общо** |
|  |  | **хил. лв.** |  | **хил. лв.** |  | **хил. лв.** |  | **хил. лв.** |  | **хил. лв.** |  | **хил. лв.** |
|  |  |  |  |  |  |  |  |  |  |  |  |  |
| **Отчетна стойност:** |  |  |  |  |  |  |  |  |  |  |  |  |
| **На 1 януари 2016 г.** |  | **28** |  | **20,993** |  | **27** |  | **4** |  | **17** |  | **21,069** |
| Обезценка |  | - |  | - |  | - |  | - |  | - |  | - |
| На 30 юни 2016 г. |  | **28** |  | **20,993** |  | **27** |  | **4** |  | **17** |  | **21,069** |
|  |  |  |  |  |  |  |  |  |  |  |  |  |
| На 1 януари 2016 г. |  | **28** |  | **20,993** |  | **27** |  | **4** |  | **17** |  | **21,069** |
| Обезценка |  | - |  | - |  | - |  | - |  | - |  | - |
| Отписани |  | - |  | - |  | (27) |  | - |  | - |  | (27) |
| **На 30 юни 2017 г.** |  | **28** |  | **20,993** |  | **-** |  | **4** |  | **17** |  | **21,042** |
| мортизация |  |  |  |  |  |  |  |  |  |  |  |  |
| **Натрупана амортизация** |  |  |  |  |  |  |  |  |  |  |  |  |
| На 1 януари 2016 г. |  | **-** |  | **(4,271)** |  | **(27)** |  | **(4)** |  | **-** |  | **(4,302)** |
| Начислена амортизация за периода |  | - |  | (421) |  | - |  | - |  | - |  | (421) |
| На 30 юни 2016 г. |  | **-** |  | **(4,692)** |  | **(27)** |  | **(4)** |  | **-** |  | **(4,723)** |
|  |  |  |  |  |  |  |  |  |  |  |  |  |
| На 1 януари 2017 г. |  | **-** |  | **(5,112)** |  | **(27)** |  | **(4)** |  | **-** |  | **(5,143)** |
| Начислена амортизация за периода |  | - |  | (419) |  | - |  | - |  | - |  | (419) |
| Отписана амортизация |  | - |  | - |  | 27 |  | - |  | - |  | 27 |
| **На 30 юни 2017 г.** |  | **-** |  | **(5,531)** |  | **-** |  | **(4)** |  | **-** |  | **(5,535)** |
| **Балансова стойност:** |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| На 30 юни 2017 г. |  | **28** |  | **15,462** |  | **-** |  | **-** |  | **17** |  | **15,507** |
| На 31 декември 2016 г. |  | **28** |  | **15,881** |  | **-** |  | **-** |  | **17** |  | **15,926** |
| На 1 януари 2016 г. |  | **28** |  | **16,722** |  | **-** |  | **-** |  | **17** |  | **16,767** |
|  |  |  |  |  |  |  |

През април 2010 г., ВГЕ 1 ЕООД купува два поземлени имота с обща площ 13,000 кв.м. за сумата от 4 хил. лв. в. с. Пролез, Община Шабла (Варненска област), върху които е изграден ветрогенератор.

На 28 ноември 2008 г., Шабла Енерджи ЕООД закупува поземлен имот с обща площ 10,336 кв.м. за сумата от 20 хил. лв. в с. Пролез, Община Шабла (Варненска област), върху който е изграден ветрогенератор.

През април 2010 г., Еко Ветро Енерджи ЕООД закупува два поземлени имота с обща площ 15 000 кв.м. за сумата от 4 хил. лв. в с. Пролез, Община Шабла (Варненска област), върху които е изграден ветрогенератор.

През ноември 2010 г. Групата придобива три малки ветрогенератора (тип Вестас V90 3.0.MW) на обща стойност 20,987 хил. лева, конструирани от Вестас Консорциум. Активите започват да произвеждат електричество на 1 декември 2010 г.

Към 30 юни 2017 г., Групата притежава дълготрайни материални активи в процес на изграждане в размер на 17 хиляди лева (31 декември 2016 г.: 17 хил. лв.), които се състоят от нотариални и държавни такси (13 хил. лв.) и договорно право за използване на парцели за период от 25 години (4 хил. лв.).

Полезният живот на активите е оценен, както следва:

Машини и съоръжения - 25 години; автомобили - 4 години; компютърно оборудване - 2 години; земя – не се амортизира.

**7. Имоти, машини и съоръжения (продължение)**

С изключение на натрупаните разходи за придобиване на дълготрайни материални активи не е призната обезценка на дълготрайните активи, тъй като няма индикации, че балансовата стойност на активите на Групата превишава тяхната възстановима стойност.

Към 30 юни 2017 г. и 31 декември 2016 г. дълготрайните активи на Групата са заложени в полза на Демир Халк Банк (бележка 9).

# 8. Бизнес комбинация

**Придобиване на Шабла Енерджи ЕООД и Еко Ветро Енерджи ЕООД**

На 7 юни 2010 г. ВГЕ-1 ЕООД придобива 100% от дяловете на Шабла Енерджи ЕООД и Еко Ветро Енерджи ЕООД.

Подробности за справедливите стойности на придобитите нетни активи, репутацията, възникнала при придобиването, и платеното възнаграждения са представени по-долу:

|  |  |  |  |  |
| --- | --- | --- | --- | --- |
|  |  | **Справедлива стойност** |  | **Балансова стойност** |
|  |  | **хил. лв.** |  | **хил. лв.** |
|  |  |  |  |  |
| Имоти, машини и съоръжения |  | 20 |  | 20 |
| Разходи за бъдещи периоди |  | 21 |  | 21 |
| Парични средства и парични еквиваленти |  | 9 |  | 9 |
|  |  | **50** |  | **50** |
|  |  |  |  |  |
| Търговски и други задължения |  | (40) |  | (40) |
|  |  | **(40)** |  | **(40)** |
| **Нетни активи** |  | **10** |  | **10** |
|  |  |  |  |  |
| Неконтролно участие |  | - |  |  |
| Общо придобити нетни активи |  | 10 |  |  |
|  |  |  |  |  |
| Репутация, възникваща при придобиване |  | 69 |  |  |
| **Репутация, призната в отчета за финансовото състояние** |  | **69** |  |  |
| **Платено възнаграждение** |  | **79** |  |  |

**Придобиване на ВГЕ-2 ЕООД**

ВГЕ-2 ЕООД е придобито на 5 август 2011 г., когато предишните му собственици сключват рамково споразумение за покупко-продажба с ВГЕ-1 ЕООД. Финалният договор е подписан на 11 август 2011 г.

|  |  |  |  |  |
| --- | --- | --- | --- | --- |
|  |  | **Справедлива стойност** |  | **Балансова стойност** |
|  |  | **хил. лв.** |  | **хил. лв.** |
|  |  |  |  |  |
| Имоти, машини и съоръжения |  | 47 |  | 47 |
|  |  | **47** |  | **47** |
|  |  |  |  |  |
| Лихвоносни заеми |  | (49) |  | (49) |
|  |  | **(49)** |  | **(49)** |
|  |  |  |  |  |
| **Нетни активи** |  | **(2)** |  | **(2)** |

**8. Бизнес комбинация (продължение)**

Групата придобива 100% от дяловете на местно дружество – ВГЕ-2 ЕООД (ВГЕ-2) в бизнес комбинация, която включва условно възнаграждение. Съгласно договора за придобиване на дялове, покупната цена на акциите на ВГЕ-2 се състои от следните два компонента:

* 110 хил. евро за всеки MB инсталирана мощност на ВяЕЦ и
* 1.7 MB обща инсталирана мощност на ВяЕЦ.

Тъй като към 30 юни 2017 г. и 31 декември 2016 г. няма инсталирана мощност, не са настъпили условия за плащане на условното възнаграждение, в резултат на което инвестицията във ВГЕ-2 е отчетена без стойност в индивидуалния финансов отчет на ВГЕ 1 ЕООД, а в консолидирания финансов отчет не е призната репутация.

# 9. Задължения по получени заеми

**Задължения по получени заеми от свързани лица**

На Групата е предоставен заем от компанията майка (Юнит Инвестмънтс Н.В.). Основните условията по този заем са обобщени по-долу:

* Първоначална стойност на заема – 1,500 хил. евро, а съгласно анекс от 16 август 2010 г. лимитът е определен на 3,650 хил. евро и 450 хил. евро. Съгласно анекс от 16 декември 2010 г. лимитът е променен на 3,650 хил.евро.
* Цел – финансиране покупка на ветрогенератор
* Срок – 3 години след началната дата на договора , която е 2 август 2010 г.; предоговорен до 2 август 2017 г.
* Договорена лихва – 4% годишно над тримесечния EURIBOR за съответния период за депозитите в евро; плащането (главница и лихва) ще се извършва на датата на падежа (лихви се начисляват за всеки тримесечен период).

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
| ***Главници по заеми, дължими на Юнит Инвестмънт Н.В.:*** | **хил. лв.** |  | **хил. лв.** |
|  |  |  |  |
| Заем в евро | 4,146 |  | 4,146 |
|  | **4,146** |  | **4,146** |
| ***Дължими лихви*** |  |  |  |
| Начално салдо | 716 |  | 564 |
| Начислени лихви | 76 |  | 152 |
|  | **792** |  | **716** |
| **Общо заеми и привлечени средства** | **4,938** |  | **4,862** |

**9. Задължения по получени заеми *(продължение)***

**Задължения по получени заеми от банки**

**Заем, получен от Демир Халк Банк (Холандия) Н.В.**

Групата е рефинансирала заема, предоставен от Банк Позитив Креди ве Калкънма Банкасъ А.С., в Демир Халк Банк (Холандия) Н.В. през месец юни 2014 г., като заемът към Банк Позитиф е изплатен на 9 юли 2014 г. Основните условия по този договор са обобщени по-долу:

**Общ заем, Специални Условия на Договора за паричен заем от 2 юни 2014 г.:**

Общият лимит на заема е до 10.000 евро, като средствата са разпределени поравно между ВГЕ 1 ЕООД, Еко Ветро Енерджи ЕООД и Шабла Енерджи ЕООД. Всяко едно от трите дружества е кредитополучател, длъжник, съдлъжник и взаимен гарант по договора за кредит, като всеки един от кредитополучателите ще отговаря солидарно заедно с всички останали кредитополучатели за всички непогасени суми. Във всички случаи кредитополучател ще отговаря като съдлъжник и взаимен гарант на останалите кредитополучатели за суми до 11,000 хил.евро.

* Първоначален размер на заема – 10,000 хил. евро
* Цел – рефинансиране на заема от Банк Позитиф
* Падеж – 1 юли 2024 г.
* Договорена лихва – 5% годишно плюс тримесечния юрибор;
* Гаранти – компанията майки – Юнит Инвестмънт Н.В., Холандия, която издава гаранция в размер на 2,000 хил. евро

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
| ***Главници по заем, дължими на Демир Халк Банк*** | **хил. лв.** |  | **хил. лв.** |
| Заем | 15,063 |  | 15,843 |
|  | **15,063** |  | **15,843** |
| ***Дължими лихви*** |  |  |  |
| Начално салдо | - |  | - |
| Разход за лихви | 405 |  | 876 |
| Амортизация на таксата по заема | (9) |  | (18) |
| Платени лихви | (396) |  | (858) |
|  | **-** |  | **-** |
| **Неамортизирани такси за управление на кредита** | **(138)** |  | **(147)** |
| **Общо заеми и привлечени средства** | **14,925** |  | **15,696** |
| **Общо дългосрочен дълг** | **13,623** |  | **14,493** |
| **Краткосрочна част от общите заеми и привлечени средства** | **1,302** |  | **1,203** |

**9. Задължения по получени заеми (*продължение*)**

**Залози**

Съгласно договор за залог на вземания Групата учредява залог върху вземания на парични средства по договор за покупко-продажба на електрическа енергия с Енерго Про Продажби АД, както и по всеки друг договор, който ще бъде сключен от Групата при упражняване на търговската й дейност по време на срока на договора за кредит. Съгласно договора за залог Групата е задължена да получава постъпления от плащания по заложените вземания по банкова сметка, открита в Уникредит Булбанк АД.

Като обезпечение за своевременното погасяване на задълженията към банката са заложени дружествените дялове на ВГЕ-1 ЕООД, Еко Ветро Енерджи ЕООД и Шабла Енерджи ЕООД. Групата учредява в полза на банката и залог на своето търговско предприятие, като съвкупност от активи, права, задължения и фактически отношения.

На 1 септември 2010 г. Групата сключва договор за доставка, проектиране и изработване на вятърни турбини с „Вестас Консорциум“, като Групата залага в полза на банката всички права и вземания, произтичащи от този договор.

Съгласно нотариален акт за учредяване на договорна ипотека върху недвижими имоти от 25 юни 2014 г. Групата ипотекира в полза на банката своите дълготрайни материални активи.

# 10. Търговски и други вземания

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| Вземания от клиенти | 248 |  | 498 |
| Присъдени вземания | - |  | 165 |
| Разходи за бъдещи периоди | 32 |  | 63 |
| ДДС за възстановяване | - |  | 1 |
|  | **280** |  | **727** |

Търговските вземания не са лихвоносни. Към 31 декември 2016 г. и 30 юни 2017 г. няма просрочени вземания.

Разходите за бъдещи периоди включват застрахователни услуги, платен депозит за наем, предплатени разходи за охрана и членски внос. Застрахователните услуги са начислени по застрахователна полица, издадена от ИБС Сигорта ве Реашурънс АС и се отнасят за 2017 и 2016 г. През 2016 г. застрахователната полица е издадена от И Би Ес Сигорта ве Реашуранс А.С.

Възрастов анализ на търговските вземания:

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| 0 – 30 дни | 248 |  | 498 |
| 30 - 60 дни | - |  | - |
| 60 - 90 дни | - |  | - |
| 90 – 120 дни | - |  | - |
| 120+ дни | - |  | - |
|  | **248** |  | **498** |

**10. Търговски и други вземания (продължение)**

Към 30 юни 2017 и 31 декември 2016 г. търговските и други вземания са деноминирани в следната валута:

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| Български лев | 252 |  | 664 |
| Евро | 28 |  | 63 |
|  | **280** |  | **727** |

Към 30 юни 2017 и 31 декември 2016 г. вземанията от клиенти на Групата са заложени в полза на Демир Халк Банк (бележка 9).

# 11. Парични средства и парични еквиваленти

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| Парични средства по разплащателни сметки в евро | 24 |  | 3 |
| Парични средства по разплащателни сметки в лева | - |  | - |
| Парични средства по депозитни сметки в евро | 9 |  | 9 |
| Парични средства в каса в лева | 1 |  | 1 |
| Блокирани средства в лева | 2,062 |  | 1,824 |
|  | **2,096** |  | **1,836** |

Съгласно договора за залог между Групата и Демир Халк Банк Групата е задължена да получава постъпления от плащания по заложените вземания по банкова сметка, открита в Уникредит Булбанк АД, като банката има право да контролира наличностите и операциите по банковата сметка (бележка 9).

За целите на отчета за паричните потоци паричните средства и парични еквиваленти включват:

|  |  |  |  |
| --- | --- | --- | --- |
|  | **30 юни 2017** |  | **30 юни 2016** |
|  | **хил. лв.** |  | **хил. лв.** |
| Парични средства по разплащателни и депозитни сметки | 34 |  | 12 |
|  | **34** |  | **12** |

# 

# 12. Регистриран основен капитал

Към 30 юни 2017 и 31 декември 2016 г. записаният и регистриран капитал на Групата възлиза на 10 лв., разделен на 10 дяла с номинална стойност 1 лв. всеки. Към 30 юни 2017 и 31 декември 2016 г. регистрираният капитал на Групата е изцяло внесен.

Към 30 юни 2017 и 31 декември 2016 г. едноличен собственик на Групата е Юнит Инвестмънтс Н.В.

Към 30 юни 2017 и 31 декември 2016 г. дяловете на Групата са заложени в полза на Демир Халк Банк..

# 13. Провизии

Групата е признала провизии за разходи за извеждане от експлоатация, свързани с парцелите на ветрогенераторите, изградени през ноември 2010 г. Провизиите (81 хил.лв.) са капитализирани в стойността на активите до размера на настоящата стойност на задължението за извеждане от експлоатация след прекратяване на дейността. Настоящата стойност на очакваната цена за извеждане от експлоатация към 30 юни 2017 г. е 132 хил. лв. (31 декември 2016 г.: 129 хил.лв.)

Движението в провизиите е както следва:

|  |  |  |  |  |
| --- | --- | --- | --- | --- |
|  | **30 юни 2017** |  | **31 декември 2016** |  |
|  | **хил. лв.** |  | **хил. лв.** |  |
| В началото на периода | 129 |  | 120 |  |
| Начислени (виж бележка 5.6) | 3 |  | 9 |  |
| В края на периода | **132** |  | **129** |  |

# 14. Търговски и други задължения

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
| Задължения към доставчици | 78 |  | 315 |
| Задължение за ДДС и други данъци | 32 |  | 85 |
| Начисления за неизползван отпуск | 5 |  | 4 |
|  | **115** |  | **404** |

Търговските задължения не са лихвоносни и обикновено се уреждат в срок от 30 до 45 дни.

Към 30 юни 2017 и 31 декември 2016 г. търговските и други задължения са деноминирани в следната валута:

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил.лв.** |  | **хил.лв.** |
| Български лев | 113 |  | 351 |
| Евро | 2 |  | 53 |
|  | **115** |  | **404** |

# 15. Свързани лица

В таблицата по-долу е представена общата сума на сделките, които са сключени със свързани лица през шестмесечните периоди, приключващи на 30 юни 2017 и 2016 г., и крайните салда със свързани лица към 30 юни 2017 г. и 31 декември 2016 г.:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Свързано лице* |  | *Заеми, получени от свързано лице през периода* |  | *Разходи за лихви* |  | *Суми, дължими на свързано лице* |  | *Вид на сделката* |
|  |  | **хил. лв.** |  | **хил. лв.** |  | **хил. лв.** |  |  |
| Юнит Инвестмънт Н.В. |  | - |  | 76 |  | 4,938 |  | Заеми, получени от компания - майка |
| **Шестмесечен период, приключващ на 30 юни 2017** |  | **-** |  | **76** |  | **4,938** |  |  |
| Юнит Инвестмънт Н.В. |  | 63 |  | 75 |  | 4,862 |  | Заеми, получени от компания - майка |
| **Шестмесечен период, приключващ на 30 юни 2016** |  | **63** |  | **75** |  | **4,862** |  |  |

**Движение по заемите, получени от свързани лица**

|  |  |  |  |
| --- | --- | --- | --- |
|  | **30 юни 2017** |  | **30 юни 2016** |
|  | **хил. лв.** |  | **хил. лв.** |
| В началото на периода | 4,862 |  | 4,471 |
| Получени заеми | - |  | 63 |
| Начислени лихви | 76 |  | 75 |
| **В края на периода** | **4,938** |  | **4,609** |

Условията по заемите получени от свързани лица са оповестени в бележка 9.

Неиздължените салда в края на периода са необезпечени. Няма гаранции, предоставени за задължения към свързани лица. Във всеки отчетен период се прави преглед за обезценка като се изследва финансовата позиция на свързаното лице и пазара, в който извършва дейността си.

**Възнаграждение на ключов управленски персонал**

За шестмесечните периоди, приключващи на 30 юни 2017 и 2016 г., няма възнаграждения на ключов управленски персонал, които да са за сметка на Групата.

# 16. Неотменими ангажименти и условни задължения

През ноември 2010 г., Групата е сключила договор за период от пет години с Вестас България ЕООД и за период от две години с ЕЙ БИ СИ Уинд Фарм ЕООД за поддръжка на ветрогенератор, намиращ се близо до Шабла (Варненска област). Съгласно договорите, Групата следва да заплаща 375 хил. лева годишно за поддръжката на ветрогенераторите.

# 17. Цели и политики за управление на финансовия риск

Финансовите инструменти на Групата включват парични средства, краткосрочни вземания, краткосрочни задължения и лихвоносни заеми и привлечени средства. Основната цел на тези финансови инструменти е да се осигури финансиране за дейността на Групата. Основните рискове, произтичащи от тези финансови инструменти, са пазарен, кредитен и ликвиден риск. Тези финансови рискове се определят текущо, оценяват се и се наблюдават от Ръководството на Групата чрез различни контролни механизми с цел да се създадат адекватни цени за продуктите, предоставяни от Групата, да се оцени правилно пазарната среда, свързана с нейните инвестиции и формите за поддържане на свободни ликвидни средства чрез предотвратяване на неоправдана концентрация на даден риск.

**17. Цели и политики за управление на финансовия риск (продължение)**

**Пазарен риск**

Пазарен риск е рискът, справедливата стойност на бъдещите парични потоци от даден финансов инструмент да варира, поради промени в пазарните цени. Пазарните цени включват три типа риск: лихвен, валутен, и друг ценови риск, какъвто е рискът за цената на собствения капитал. Финансовите инструменти, засегнати от пазарния риск, включват заеми и привлечени средства и търговски и други вземания.

Анализите на чувствителността по-долу са свързани със състоянието на Групата към 30 юни 2017 и 31 декември 2016 г.

Анализите на чувствителността са изготвени при условие, че сумата на нетния дълг, съотношението на фиксираните към плаващите лихвени проценти по дълга и съотношението на финансовите инструменти в чуждестранни валути, са постоянни.

Анализите изключват ефекта от изменението на пазарните променливи в балансовата стойност на провизиите и нефинансовите активи и пасиви от чуждестранни дейности.

**Лихвен риск**

Лихвеният риск е рискът, че справедливата стойност или бъдещите парични потоци на финансов инструмент ще се променят, поради промени в пазарните лихвени норми. Експозицията на Групата спрямо риска от промени в пазарните нива на лихвените проценти е свързан главно с дългосрочните задължения по заеми с плаващи лихвени проценти на Групата.

Групата управлява лихвения риск, като поддържа балансиран портфейл от дългове с фиксирани и променливи лихвени проценти.

|  |  |  |  |  |  |
| --- | --- | --- | --- | --- | --- |
| **30 юни 2017 г.** | **Плаващ лихвен процент** |  | **Безлихвени** |  | **Общо** |
|  | **хил. лв.** |  | **хил. лв.** |  | **хил. лв.** |
| ***Финансови активи*** |  |  |  |  |  |
| Търговски вземания | - |  | 248 |  | 248 |
| Парични средства по банкови сметки | 2,096 |  | - |  | 2,096 |
| **Общо:** | 2,096 |  | **248** |  | **2,344** |
| ***Финансови пасиви*** |  |  |  |  |  |
| Заеми и лихви | 19,209 |  | 792 |  | 20,001 |
| Търговски задължения | - |  | 78 |  | 78 |
| **Общо:** | 19,209 |  | **870** |  | 20,079 |

|  |  |  |  |  |  |
| --- | --- | --- | --- | --- | --- |
| **31 декември 2016 г.** | **Плаващ лихвен процент** |  | **Безлихвени** |  | **Общо** |
|  | **хил. лв.** |  | **хил. лв.** |  | **хил. лв.** |
| ***Финансови активи*** |  |  |  |  |  |
| Търговски вземания | - |  | 498 |  | 498 |
| Парични средства по банкови сметки | 1,836 |  | - |  | 1,836 |
| **Общо:** | 1,836 |  | **498** |  | **2,334** |
| ***Финансови пасиви*** |  |  |  |  |  |
| Заеми и лихви | 19,989 |  | 716 |  | 20,705 |
| Търговски задължения | - |  | 315 |  | 315 |
| **Общо:** | 19,989 |  | **1,031** |  | 21,020 |

**17. Цели и политики за управление на финансовия риск (продължение)**

**Лихвен риск (продължение)**

Таблицата по-долу показва чувствителността към евентуална възможна промяна във обменните курсове, като всички други променливи величини са запазени постоянни, на финансовия резултат на Групата преди данъци (чрез промени в задълженията с плаващ лихвен процент):

|  |  |  |
| --- | --- | --- |
|  | Увеличение/намаление на лихвения процент | Ефект върху резултата преди данъци |
|  |  |  |
| 2016 г. | +2% | (384 хил. лв) |
| (лева) | -2% | 384 хил. лв. |
| 2016 г. | +2% | (400 хил. лв) |
| (лева) | -2% | 400 хил. лв. |

***Валутен риск***

Валутният риск е рискът от това, справедливата стойност или бъдещите парични потоци от даден финансов инструмент да варират, поради промяна във валутните курсове. Групата извършва транзакции, деноминирани в чуждестранна валута, свързани с финансирането и дейността й. Групата не използва специални финансови инструменти за хеджиране на риска. Основната част от транзакциите на Групата са в евро и тъй като българският лев е свързан с еврото по фиксиран курс, валутният риск се смята за нисък.

## Кредитен риск

Кредитният риск представлява рискът от това даден контрагент да не изпълни задълженията си по финансовия инструмент или договор с клиент, като това доведе до финансова загуба. Групата е изложена на кредитен риск основно по отношение на вземанията и паричните средства в банкови сметки. Вземанията на Групата представляват търговски вземания. Не съществува значителен кредитен риск, свързан с тях.

Групата има финансови отношения основно с компанията майка и с банки. Инвестиционните и заемни решения на Групата подлежат на изрично разрешение от компанията майка. Максималното излагане на Групата на кредитен риск, произтичащ от финансовите активи на Групата, е в размер на балансовата им стойност към 30 юни 2017 г. и 31 декември 2016 г.

## Ликвиден риск

Ефективното управление на ликвидността на Групата е свързано с набиране на средства за оборотен капитал основно чрез сделки с българския дистрибутор на електроенергия – Енерго-Про Продажби АД, дъщерните дружества на Групата и използването на лихвоносно финансиране от свързани лица и банки.

Ръководството на Групата контролира падежа и плащанията чрез поддържане на актуална информация за свободните парични средства и предстоящите плащания.

На 30 юни 2017 г. и 31 декември 2016 г. падежната структура на финансовите активи и пасиви на Групата на база на договорените недисконтирани плащания е представена по-долу.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **30 юни 2017 г.** |  | **до 3 месеца** |  | **3-12 месеца** |  | **над 1 година** |  | **Общо** |
|  |  | **хил. лв.** |  | **хил. лв.** |  | **хил. лв.** |  | **хил. лв.** |
|  |  |  |  |  |  |  |  |  |
| *Финансови активи* |  |  |  |  |  |  |  |  |
| Търговски вземания |  | 248 |  | - |  | - |  | 248 |
| Парични средства по банкови сметки |  | 2,096 |  | - |  | - |  | 2,096 |
|  |  | **2,344** |  | **-** |  | **-** |  | **2,344** |
| *Финансови пасиви* |  |  |  |  |  |  |  |  |
| Заеми и лихви |  | 4,952 |  | 1,875 |  | 16,173 |  | 23,000 |
| Търговски задължения |  | 78 |  | - |  | - |  | 78 |
|  |  | **5,030** |  | **1,875** |  | **16,173** |  | **23,078** |

**17. Цели и политики за управление на финансовия риск *(продължение)***

**Ликвиден риск (продължение)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **31 декември 2016 г.** |  | **до 3 месеца** |  | **3-12 месеца** |  | **над 1 година** |  | **Общо** |
|  |  | **хил. лв.** |  | **хил. лв.** |  | **хил. лв.** |  | **хил. лв.** |
|  |  |  |  |  |  |  |  |  |
| *Финансови активи* |  |  |  |  |  |  |  |  |
| Търговски вземания |  | 498 |  | - |  | - |  | 498 |
| Парични средства по банкови сметки |  | 1,836 |  | - |  | - |  | 1,836 |
|  |  | **2,334** |  | **-** |  | **-** |  | **2,334** |
| *Финансови пасиви* |  |  |  |  |  |  |  |  |
| Заеми и лихви |  | 606 |  | 6,743 |  | 19,137 |  | 26,486 |
| Търговски задължения |  | 315 |  | - |  | - |  | 315 |
|  |  | **921** |  | **6,743** |  | **19,137** |  | **26,801** |

## Управление на капитала

Основната цел на управлението на капитала на Групата е да осигури стабилни капиталови показатели, с оглед продължаващото функциониране на бизнеса и максимизиране на стойността му за собствениците.

Следващата таблица представя коефициента на задлъжнялост на база на капиталовата структура към 30 юни 2017 и 31 декември 2016 г.:

|  |  |  |  |
| --- | --- | --- | --- |
|  | **30 юни 2017** |  | **31 декември 2016** |
|  | **хил. лв.** |  | **хил. лв.** |
|  |  |  |  |
| *Общо дълг, включващ:* |  |  |  |
| *Заеми от компания-майка* | 4,938 |  | 4,862 |
| *Банков заем* | 14,925 |  | 15,696 |
| *Намален с: Парични средства и парични еквиваленти* | (2,096) |  | (1,836) |
| *Нетен дълг* | 17,767 |  | 18,722 |
| *Общо собствен капитал* | (2,042) |  | (2,394) |
| ***Общо капитал*** | **15,725** |  | **16,328** |
| *Коефициент на задлъжнялост* | 112,99% |  | 114,66% |

Структурата и управлението на финансовите средства се контролира от Ръководството на Групата, както и от компанията майка. Не са направени промени в целите, политиките и процесите през шестмесечния период, приключващ на 30 юни 2017 г.

Ръководството на Групата разглежда няколко различни мерки във връзка с установената капиталова структура към 30 юни 2017 г. Бъдещата жизнеспособност на Групата зависи от продължаващата подкрепа на собствениците й.

# 18. Справедлива стойност на финансовите инструменти

Справедлива стойност е сумата, за която един финансов инструмент може да бъде разменен или уреден между информирани и желаещи страни в честна сделка между тях.

Концепцията за справедливата стойност предполага реализация на финансовите инструменти чрез продажба. Въпреки това в повечето случаи, особено по отношение на търговските вземания и задължения, както и заемите, Групата очаква да реализира тези финансови активи чрез тяхното пълно възстановяване или съответно, уреждане във времето. Затова те са представени по амортизираната им стойност.

Справедливата стойност на паричните средства, краткосрочните вземания и краткосрочните задължения е приблизително равна на тяхната балансова стойност, при условие че падежът им е краткосрочен.

Дългосрочните заеми са с плаващи лихвени проценти, основани на пазарните лихвени проценти и Ръководството счита, че разликата между балансовата стойност и пазарна стойност не е съществена.

# 19. Събития след отчетната дата

Не са настъпили значими събития след датата на отчета за финансовото състояние, които изискват оповестяване или корекции в консолидирания междинен финансов отчет на Групата шестмесечния период, приключващ на 30 юни 2017 г.